Érnek a büntetések a Honda és a Renault csapatainál
Épphogy megkezdõdött a szezon második harmada, a Renault-nál már taktikázni kell a rajtbüntetések elkerülése érdekében, a Hondánál pedig már nincs is menekvés.
Továbbfejlesztett erõforrással készült a Renault a hazai versenyére, de a Francia Nagydíjra csak Daniel Ricciardo autójába építették be az újdonságot, mert Nico Hülkenbergnek nem akartak pont a Paul Ricardon rajtbüntetést okozni.

„Nico egy másik versenyen kapja majd meg az új motort, mert a három belsõégésû motor túllépése miatt büntetést fog kapni, és nem akartuk, hogy ez Franciaországban, a hazai versenyünkön történjen – nyilatkozta Cyril Abiteboul csapatfõnök. – A belsõ égésû motor bevetését egy késõbbi versenyre terveztük, de hamarabb elkészült, és örülünk, hogy már itt bevethetjük.”

A Renault újítását egyelõre csak Ricciardo kapta meg, Hülkenberg és a McLaren két versenyzõje továbbra is a korábbi specifikációt használja, de a wokingiak két autója így is gyorsabbnak bizonyult a hazai pályán versenyzõ Renault-knál.

Az erõs gumikopás miatt nehéz bármit is kiolvasni az idõkbõl  

– mondta Alain Prost, a Renault tanácsadója a Sky Sportsnak az elsõ szabadedzés után. – Meglátjuk, de úgy tûnik, többé-kevésbé ott tartunk, ahol lennünk kellene – tette hozzá a francia veterán, de fenntartásokkal kezelte az eredményt, mert szerinte szombatra borulhat még az összkép.

A Hondánál is hasonló a helyzet, a Red Bull két pilótája egyelõre (de utoljára) büntetés nélkül megkaphatta az új erõforrást, a Toro Rossónál viszont Danyiil Kvjat az erõforrás több összetevõjének cseréje miatt csak a mezõny végérõl kezdheti majd a versenyt, míg Alexander Albonra valószínûleg a következõ, Osztrák Nagydíjon vár majd ugyanez a sors.

A motorfejlesztések is befolyásolhatják a szoros versenyt a konstruktõri világbajnokságban,  

hiszen a Renault mindössze 2 ponttal követi a McLarent az 5. helyen, a Toro Rosso pedig szintén 2 pont lemaradással a 7. helyezett a Racing Point mögött. A silverstone-i csapat az elõzõ, Kanadai Nagydíjon kapta meg a Mercedes-erõforrás új változatát, bár az Lance Stroll autójában látványosan kigyulladt, és végül az 1-es verzióval indult a futamon.
Red Bull Racing Forma-1-es hír Alain Prost Cyril Abiteboul Honda Racing F1 Renault F1 Forma-1 motorok Scuderia Toro Rosso